Teatri- ja muusikamuuseum korraldab 14.-17. juulini rahvusvahelise väntorelifestivali, kus osalevad parimad väntorelimängijad Eestist, Soomest, Saksamaalt, Poolast, Rootsist, Šveitsist ning Türgist, kokku umbes 30 inimest. Esitatakse väntorelitele seatud muusikat, väntoreliga saadetavaid šansoone, pantomiimi, aga ka eritellimusel väntorelile seatud Eesti  heliloojate loomingut.  Festival korraldatakse koostöös Tallinna merepäevadega ja see kuulub kultuuripealinna programmi.